РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  1

от заседание на Комисия ”Професионална квалификация, информационни технологии и статистика” на ВСС,
проведено на 12.01.2016 г.

Днес, 12.01.2016 г. /вторник/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова - отсъства
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел "ИОВСС", Румен Митев – началник отдел „Статистически анализ и обработка на данни“ дирекция „ИТСС“ - АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Покана от Министерство на правосъдието за организиране на среща по въпроси, свързани с мигрирането на данни от деловодните системи към Единния електронен портал на съдебната власт и интегрирането на модула за електронно призоваване.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

1.1	ОПРЕДЕЛЯ Румен Георгиев – председател на КПКИТС, Галина Карагьозова и Мария Кузманова – членове на КПКИТС за участие в среща по въпроси, свързани с мигрирането на данни от деловодните системи към Единния електронен портал на съдебната власт и интегрирането с модула за електронно призоваване. 

2.ОТНОСНО: Писмо от Комисията за отнемане на незаконно придобито имущество относно разработвания от КОНПИ електронен регистър с възможност за свързаност и автоматизиран обмен на данни с органите на съдебната власт.
Комисията се запозна с изпратения отговор на писмото в поискания срок – 11.01.2016 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

2.1. ПРИЕМА за сведение писмото от Комисията за отнемане на незаконно придобито имущество относно разработвания от КОНПИ електронен регистър с възможност за свързаност и автоматизиран обмен на данни с органите на съдебната власт.
2.2. Одобрява изпратения отговор на Комисията за отнемане на незаконно придобито имущество, че свързването на органите на съдебната власт с разработвания от КОНПИ електронен регистър за получаване на електронни удостоверения по чл.86 от ЗОПДНПИ са възможност, която следва да се реализира.

3.ОТНОСНО: Писмо от Главна дирекция „Гражданска регистрация и административно обслужване“ за реда и начина за предоставяне достъп на органите на съдебната власт до Национална база данни „Население“ и внедряване на единна деловодно – информационна система /ЕДИС/.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ПРИЕМА за сведение писмото от Главна дирекция „Гражданска регистрация и административно обслужване“ относно данни от Национална база данни „Население“.
3.2. ПРЕПРАЩА писмото от ГРАО на Върховен административен съд. 

4.ОТНОСНО: Писмо от Окръжен съд гр. Варна относно приложение на Методика за контрол и проверка на статистическите данни,  отчитащи дейността на съдебните органи и съдиите в Република България, приета с решение на ВСС  по протокол №49/01.10.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ПРЕПРАЩА на работната група по изготвяне на  Методика за контрол и проверка на статистическите данни,  отчитащи дейността на съдебните органи и съдиите в Република България.

5.ОТНОСНО: Покана от Съюза на юристите в България за провеждането на кръгла маса на тема: „Въвеждането на Европейския идентификатор за съдебна практика (ECLI) в България – предизвикателства и перспективи“. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. Участието на ВСС като съорганизатор на кръгла маса на тема: „Въвеждането на Европейския идентификатор за съдебна практика (ECLI) в България – предизвикателства и перспективи“, е целесъобразно.
5.2. Изпраща решението по т.5.1 на комисия „Бюджет и финанси“ на ВСС, по компетентност.
5.3. Да се поканят  Игнат Колчев – председател на Административен съд гр. Смолян, Светослав Данчев – системен администратор в Апелативен съд гр. Велико Търново и членове на комисия „Професионална квалификация, информационни технологии и статистика“ за участие в кръглата маса.

6.ОТНОСНО: Информация от съдилища относно обмена на данни с ядрото на ЕИСПП.
 Приложение: Писма от Софийски градски съд и Районен съд гр. Лом.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. ПРИЕМА за сведение информацията от съдилищата относно обмена на данни с ядрото на ЕИСПП.
6.2. Да се изпрати копие от писмата до  г-н Евгени Диков, директор на Националната следствена служба и заместник на главния прокурор по разследването.

7.ОТНОСНО: Писмо от Административен съд гр. Монтана относно публикуването на актовете на интернет страницата на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ПРИЕМА за сведение писмото от Административен съд гр. Монтана относно публикуването на актовете на интернет страницата на съда.
7.2. ВЪЗЛАГА на дирекция „ИТСС“ да събере и обобщи  получените писма от съдилищата относно изпълнението на чл.64 от ЗСВ. 

8.ОТНОСНО: Писмо от Софийски градски съд с доклад, че интернет страницата на съда е била обект на кибер атака.  

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

8.1. ПРИЕМА за сведение писмото от Софийски градски съд с доклад, че интернет страницата на съда е била обект на кибер атака.  

9.ОТНОСНО: Информация от Окръжна прокуратура гр. Смолян относно преминалите обучения на магистрати през второто полугодие на 2015 година.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

9.1. ПРИЕМА за сведение информацията от Окръжна прокуратура гр. Смолян относно преминалите обучения на магистрати през второто полугодие на 2015 година.
9.2. Решението на КПКИТС по протокол №11/20.02.2008 г., т.3. да се преработи и актуализира.

10.ОТНОСНО: Решение на Министерски съвет №1032/30.12.2015 г. За приемане на тригодишен план за действие за изпълнението на Национална програма за развитие „България 2020“ в периода 2016 – 2018 година.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

10.1. ПРИЕМА за запознаване решение на Министерски съвет №1032/30.12.2015 г. За приемане на тригодишен план за действие за изпълнението на Национална програма за развитие „България 2020“ в периода 2016 – 2018 година.
10.2. Отлага разглеждането на т.10 от дневния ред за следващо заседание на комисията. 

11.ОТНОСНО: Писмо от председателя на Районен съд гр. Пловдив относно системата за случайно разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

11.1. ПРИЕМА за сведение писмото от председателя на Районен съд гр. Пловдив относно системата за случайно разпределение на делата.
11.2.	Да се изиска информация от разработчика на системата за случайно разпределение на делата как са констатирали претоварване на сървъра на въпросната дата, какви мерки са предприети и какво следва да се направи, за да не се допуска.   

12.ОТНОСНО: Правила за достъп до електронни съдебни дела в Единния портал за електронно правосъдие на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

12.1. ПРЕПРАЩА на “Комисия по правни въпроси“ на ВСС „Правила за създаване и промяна на личен потребителски профил в Единния портал за електронно правосъдие на Висшия съдебен съвет на Република България“ и  „Правила за достъп до електронни съдебни дела в Единния портал за електронно правосъдие на Висшия съдебен съвет на Република България“, по компетентност.

13.ОТНОСНО: Писмо от представляващия ВСС г-жа Соня Найденова относно провеждане на работна среща по обсъждане на приоритетите на работа на ВСС за 2016 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

13.1. Изразява съгласие за провеждане на работна среща на 20 януари за обсъждане на приоритетите на работа на ВСС за 2016 г. и основните теми за взаимодействие с Гражданския съвет към ВСС през настоящата година.

14.ОТНОСНО: Писмо от Министерство на правосъдието относно проект на Кодекс за административните нарушения и наказания, предоставено от КПВ на ВСС, за становище.
Приложение: Извлечение от протокол №1/11.01.2016 г. от заседанието на КПВ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

14.1. Отлага разглеждането на т. 14 от дневния ред за следващо заседание, за запознаване на членовете на комисията.

15.ОТНОСНО: Писмо от председателя на Комисията по правни въпроси към 43 – то Народно събрание относно законопроект за изменение и допълнение на Закона за електронното управление, предоставено от КПВ на ВСС, за становище.
Приложение: Извлечение от протокол №1/11.01.2016 г. от заседанието на КПВ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

15.1. Отлага разглеждането на т. 15 от дневния ред за следващо заседание, за запознаване на членовете на комисията. 

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ